Presuda Općeg suda (peto vijeće) od 29. studenoga 2018. – Out of the blue/EUIPO – Dubois i MFunds USA (FUNNY BANDS)

(predmet T-214/17)

„Žig Europske unije – Postupak za proglašavanje žiga ništavim – Verbalni žig Europske unije FUNNY BANDS – Apsolutni razlozi za odbijanje – Članak 7. stavak 1. točke (b) i (c) te članak 52. stavak 1. točka (a) Uredbe (EZ) br. 207/2009 [koji su postali članak 7. stavak 1. točke (b) i (c) te članak 59. stavak 1. točka (a) Uredbe (EU) 2017/1001]”

1. Žig Europske unije – Definicija i stjecanje žiga Europske unije – Apsolutni razlozi za odbijanje – Žigovi koji se sastoje isključivo od oznaka ili podataka koji mogu služiti za označivanje obilježja proizvoda ili usluge – Cilj – Zahtjev dostupnosti (Uredba Vijeća br. 207/2009, čl. 7. st. 1. t. (c)) (t. 19.)

2. Žig Europske unije – Definicija i stjecanje žiga Europske unije – Apsolutni razlozi za odbijanje – Žigovi koji se sastoje isključivo od oznaka ili podataka koji mogu služiti za označivanje obilježja proizvoda ili usluge – Pojam – Žig koji se sastoji od riječi ili neologizma koji proizlazi iz kombinacije elemenata (Uredba Vijeća br. 207/2009, čl. 7. st. 1. t. (c)) (t. 20.-22.)

3. Žig Europske unije – Definicija i stjecanje žiga Europske unije – Apsolutni razlozi za odbijanje – Žigovi koji se sastoje isključivo od oznaka ili podataka koji mogu služiti za označivanje obilježja proizvoda ili usluge – Mjerila (Uredba Vijeća br. 207/2009, čl. 7. st. 1. t. (c)) (t. 23.)

4. Žig Europske unije – Definicija i stjecanje žiga Europske unije – Apsolutni razlozi za odbijanje – Žigovi koji se sastoje isključivo od oznaka ili podataka koji mogu služiti za označivanje obilježja proizvoda ili usluge – Verbalni žig FUNNY BANDS (Uredba Vijeća br. 207/2009, čl. 7. st. 1. t. (c)) (t. 26., 34.-37., 47.-50.)

5. Žig Europske unije – Tužbeni postupak – Tužba pred sudom Unije – Ovlast Općeg suda za preinaku pobijane odluke – Granice (Uredba Vijeća br. 207/2009, čl. 65. st. 3.) (t. 56.)

Predmet

Tužba podnesena protiv odluke drugog žalbenog vijeća EUIPO-a od 20. siječnja 2017. (predmet R 1081/2016-2) koja se odnosi na postupak za proglašavanje žiga ništavim između, s jedne strane, društva Out of the blue i, s druge strane, društava Frédéric Dubois i MFunds USA.

Izreka

1. Odluka drugog žalbenog vijeća Ureda Europske unije za intelektualno vlasništvo (EUIPO) od 20. siječnja 2017. (predmet R 1081/2016-2) poništava se jer je njome odbijena žalba protiv odluke Odjela za poništaje o odbijanju zahtjeva za proglašenje ništavosti verbalnog žiga Europske unije FUNNY BANDS za razred 14: „plemeniti metali i njihove legure i predmeti od tih metala ili obloženi tim metalima, koji nisu obuhvaćeni drugim razredima; nakit; prstenje [nakit]; prstenje [nakit]; narukvice [nakit]; ogrlice [nakit]; privjesci za ključeve [alke s drangulijama ili ukrasnim privjescima]”, razred 17: „kaučuk, gutaperka, gumica i proizvodi od tih materijala koji nisu obuhvaćeni drugim razredima; nemetalne savitljive cijevi; prstenovi od gume; guma, sirova ili poluobrađena; gumena užad” i razred 35: „usluge veleprodaje i maloprodaje dragocjenih metala i legura te proizvoda od tih materijala odnosno proizvoda obloženih tim materijalima, nakita, prstenja [nakit], prstenja [nakit], narukvica [nakit], ogrlica [nakit], kaučuka, gutaperke, gumica i proizvoda od tih materijala, nemetalnih savitljivih cijevi”.

2. Tužba se u preostalom dijelu odbija.